fi fi fi fi fi fi fi fi fi fi fi fi fi sl fi sv fi fi fi fi fi fi en fi fi fi fi fi fi fi es fi fi fi fi fi fi fi fi fi en lv pt fi lv fi en fi fi fi fi fi fr fi fi fi es fi sv fi fi fi fi fi fi fi fi en fi fi fi fi fi fi fi en fi fi fi fi fi fi fi fi fi fi fi fi fi fi fi fi sv es en fi en fi fi fi es fi fy fi fi fi fi fi fi fi fi fi en fi fi fi fi fi en fi en fi fi
Kuntoutus ja fysioterapia | Vantaa
Kuntoutus ja fysioterapia asiakaslähtöisesti, Vantaalla
Työmme on aina asiakaslähtöistä. Ensimmäisellä hoitokerralla tutkimme asiakkaamme ja etsimme ongelma-alueet ja yhdessä hänen kanssaan suunnittelemme tulevaa hoitojaksoa, joka aloitetaan jo ensimmäisellä käynnillä.
Joka hoitokerralla tarkistetaan, miten hoito on edennyt ja mietitään, tehdäänkö suunnitelmiin muutoksia. Mietimme yhdessä myös johtuuko kipu tai vaiva esim. vääristä työasennoista.
Kun pahimmat kipuoireet on saatu hellittämään, harjoitellaan ja motivoidaan asiakasta omiin kotiharjoitteisiin, joista annetaan ohjeet joko kirjallisesti tai varmistetaan, että asiakas osaa ja muistaa ne ulkoa.
Palautteet asiakkaasta tehdään ja annetaan lähettävään tahoon asianomaisen suostumuksella. Jos asiakas itse tai hänen yrityksensä maksaa, annetaan palaute työterveyshuoltoon.
Fysioterapiaan voi tulla lääkärin lähetteellä (KELA-korvaus) tai ilman lähetettä.
Teemme asiakkaalle fysioterapeuttisen alkututkimuksen, jonka perusteella määritellään oireita aiheuttavat toimintakyvyn ongelmat.
Laadimme fysioterapian tavoitteet ja yksilöllisen hoitosuunnitelman yhdessä asiakkaan kanssa hänen toiveensa huomioon ottaen.
Toteutamme aktiivista ja yksilöllistä fysioterapiaa asiakkaan voimavarojen mukaan.
Kinesioteippuksella voidaan vähentää epämääräisiä kiputiloja, esim. fibromyalgia sairastavilla ja selkäkipuisilla.
Teippauksella voidaan myös parantaa kipeiden nivelten liikelaajuutta ja muistuttaa vamman jälkeen oikeista työskentelyasennoista.
Kinesioteippi on elastinen, hengittävä teippi, jota on aikaisemmin käytetty lähinnä urheilijoilla, mutta nykyään lisääntyvässä määrin myös muilla nivel-lihaskivuista kärsivillä ihmisillä. Teippaus kestää suihkut/saunat jopa 2vkoa.
Koulutettu hieroja on klassisen hieronnan asiantuntija ja kosketuksen ammattilainen. Iho on yksi tärkeimmistä aisteistamme, sen kautta koemme ympäröivää maailmaa. Hieronta vaikutta monella tasolla tavoitteesta ja menetelmästä riippuen.
• rentouttaa, lievittää ahdistusta ja rauhoittaa
• laukaisee lihasjännittystä, vilkastuttaa verenkiertoa ja aineenvaihduntaa
• lisää nivelten liikkuvuutta
• virkistää, poistaa väsymystä ja vähentää stressiä
• rentouttaa sekä fyysisesti että psyykkisesti.
Hieroja / Voice Massage
Voice Massage on hengitykseen ja äänentuottoon osallistuvien lihasryhmien käsittelyä klassisen hieronnan ottein.
Tavoitteena on poistaa lihasjännityksiä, jotta tarkoituksenmukainen ryhti, liikkuvuus (varsinkin luisen rintakehän ja pallean alueella) sekä yleinen rentous palautuvat. Lisänä voidaan käyttää hengitysharjoituksia ja venytysliikkeitä. Kehotuntemus ja mielen rentoutuminen luo tasapainoisen perustan äänenkäytölle.
Äänentuottoon osallistuvia lihaksia ovat keski- ja ylävartalon, niskan ja kaulan sekä pään ja kasvojen alueen lihakset. Hierontaotteita sovelletaan harkitusti kullakin alueella. Hengityslihakset,
purentalihakset ja kieli kuuluvat myös käsiteltäviin lihaksiin.
Kiropraktiikka on pitkälle kehittynyt erikoisosaamisen alue, joka tutkii, hoitaa ja ehkäisee ihmisen nivelissä ja tukirangassa esiintyviä toimintahäiriöitä.Nämä toimintahäiriöt ovat meidän kaikkien kokemia selkäkipuja, päänsärkyjä ja puutumisia. Manipulaatioon ja muihin manuaalisen hoidon menetelmiin erikoistuminen antaa koulutetulle kiropraktikolle edellytykset päästä erinomaisiin hoitotuloksiin.
Tutkimukset ovat osoittaneet, että kiropraktiikka on tehokkaampaa ja turvallisempaa kuin kiropraktisen hoidon sijasta usein käytetyt tulehduskipulääkkeet. Kiropraktikot ovat toistuvasti menestyneet hyvin myös potilastyytyväisyystutkimuksissa.
Lymfaterapia on fysioterapian erikoisala, jossa aktivoidaan imusuoniston toimintaa, joka vähentää tai hoitaa eri sairauksista johtuvia turvotuksia.
Yleisimpiä Lymfaterapialla hoidettavia turvotuksia:
Primääri lymfaödeema, henkilöllä jolla on sairas imusuonisto.
Lihastoiminnan heikkenemisestä johtuva turvotus, esim. neurologiset sairaudet.
Laskimovajaatoiminnasta johtuvat turvotukset, jossa jalat väsyvät ja turpoavat alkuvaiheessa päivisin, mutta myöhemmin turvotus voi olla pysyvää.
Leikkausten tai tapaturmien jälkeinen hoito, (myös ilman turvotusta), Lymfahoito nopeuttaa toipumista ja paranemisprosessia.
Naisten hormonitoiminnasta johtuvat turvotukset.
Lymfaterapiaan liittyy olennaisena osana hoitoa kompressiosidokset tai kompressiotuotteiden käyttö, esim tukisukat.
Hoitoaika 1. kerta 60- 90 min.
seur. Kerrat 60 min.
Voit myös soittaa ja kysyä mieleistä aikaa
Lymfahoidot ja muistitestit vain puhelin ajanvarauksella joko 09-853 4242 tai suoraan Sirkku Nissilä 044-5180 544
Jussi Parikan vastaanotto Helsingissä keskiviikkoisin ja torstaisin.
Ajanvaraus vain 040 544 3691 tai info@lvfhl.fi.
Lääkärin lähetteellä hoidoista vähennetään suoraan Kelan korvaus.
Esim. 60 min fysioterapian hinta on 63€ (ilman Kelan korvausta 71€).
Tiesitkö, että suurin osa tapaturmavakuutuksista korvaa 10 kertaa fysioterapiaa yksityissektorilla, jos sinulla on ollut kipsi tai sinua on jouduttu operoimaan/leikkaamaan.
Tällöin saa vakuutusyhtiöstä maksusitoumuksen ja fyioterapeutti laskuttaa suoraan vakuutusyhtiötä. Sinut hoidetaan kuntoon ilman oman rahan liikuttamista.
Jussi Parikka ja Hannariikka "Kiikka" Ihantola-Parikka
Suutari pysyköön lestissään, joten mekin teemme vain sitä, mitä parhaiten yli 20 vuoden kokemuksella osaamme.
Käytämme sivustollamme evästeitä, jotta käyttökokemuksesi olisi entistä parempi.
Voit lukea lisää evästeistä täällä
Länsi-Vantaan Fysikaalinen Hoitolaitos Ky
Puhelin: 09 - 853 4242
Käytämme evästeitä, jotta käyttäjäkokemuksesi olisi paras mahdollinen. Jos kiellät kaikki evästeet voi sivusto käyttäytyä odottamattomasti.
Työkaluja, joiden avulla mitataan sivuston tehokkuutta ja opitaan ymmärtämään sen toimivuutta.